มหาวิทยาลัยเกริก
มหาวิทยาลัยเกริก เดิมชื่อสถาบันเทคโนโลยีสังคม (เกริก)  เป็นสถาบันอุดมศึกษาเอกชน 1 ใน 5 แห่งแรกในประเทศไทยถูกสถาปนาขึ้นพร้อมกับ วิทยาลัยกรุงเทพ วิทยาลัยไทยสุริยะ วิทยาลัยธุรกิจบัณฑิตย์ และวิทยาลัยพัฒนา ตั้งอยู่ที่ หลักสี่ ถนนรามอินทรา กม.1 แขวงอนุสาวรีย์ เขตบางเขน กรุงเทพมหานคร เปิดทำการเรียนการสอนเมื่อปี พ.ศ. 2495 จัดตั้งเป็นสถาบันอุดมศึกษาเมื่อปี พ.ศ. 2513 และได้รับการยกฐานะเป็นมหาวิทยาลัย ในปี พ.ศ. 2538

ประวัติ 
สถานศึกษาที่ต่อมาจะพัฒนาเป็นมหาวิทยาลัยเกริก เปิดดำเนินการเป็นครั้งแรกที่อาคาร ก ราชดำเนิน เมื่อปี พ.ศ. 2495 ในชื่อ โรงเรียนภาษาและวิชาชีพ โดย ดร.เกริก มังคละพฤกษ์ (พ.ศ. 2458-2521) ซึ่งเป็นนักการศึกษาผู้มีชื่อเสียงทั้งในและต่างประเทศ จุดมุ่งหมายในการตั้งมหาวิทยาลัยในระยะแรกนั้น เพื่อดำเนินการเรียนการสอนด้านภาษาอังกฤษแต่เพียงอย่างเดียว เนื่องจากท่านมีความสามารถด้านภาษาอังกฤษเป็นพิเศษ ทั้งในด้านการเรียนการสอนและประสบการณ์จากการทำงาน นับได้ว่าท่านเป็นคนไทยคนแรกที่ทำการสอนภาษาอังกฤษใหม่ ซึ่งมุ่งให้นักศึกษาได้มีความรู้ในหลักภาษาและสามารถใช้ภาษาได้อย่างมีประสิทธิภาพ 

ต่อมาได้เปิดแผนกบริหารธุรกิจและการเลขานุการเพิ่ม และพัฒนาเป็น โรงเรียนเกริกวิทยาลัย และยกฐานะเป็น เกริกวิทยาลัย เปิดสอนปริญญาตรี คณะบริหารธุรกิจและคณะเศรษฐศาสตร์ และพัฒนาเป็น สถาบันเทคโนโลยีสังคม (เกริก) และ มหาวิทยาลัยเกริก ดังเช่นปัจจุบัน

สัญลักษณ์มหาวิทยาลัย 
ตราประจำมหาวิทยาลัย เป็นรูปธรรมจักรทับอยู่ด้านหน้าคบเพลิง ภายในธรรมจักรมีรูปต้นไม้ กงล้อธรรมจักรด้านบนมีอักษรภาษาบาลี 
วิชฺชา จรณ สมฺปนฺโน [ความจริงต้องเขียนติดกันว่า วิชฺชาจรณสมฺปนฺโน เพราะเป็นคำสมาส หากเขียนแยกกัน แปลไม่ได้] ด้านล่างมีอักษรภาษาไทยว่า ความรู้ทำให้องอาจ [ไม่ทราบว่าแปล หรือตีความตามใจตนเอง เพราะคำนี้แปลได้แนวเดียวว่า สมบูรณ์ด้วยความรู้ (วิชชา) และความประพฤติ (จรณะ)] และด้านล่างของธรรมจักร มีอักษรภาษาไทยว่า มหาวิทยาลัยเกริก และภาษาอังกฤษว่า KRIRK UNIVERSITY 

 ความหมายของตราประจำมหาวิทยาลัย
 ธรรมจักร หมายถึง กงล้อแห่งความรู้ 
 คบเพลิง หมายถึง แสงสว่างแห่งปัญญาและความรุ่งโรจน์ 
 ต้นไม้ หมายถึง ความเติบใหญ่และความมั่นคงแข็งแรง

สถานที่ภายในมหาวิทยาลัย
 อาคาร 1 (อาคารมังคละพฤกษ์) เป็นอาคารสูง 5 ชั้น
 อาคาร 2 (อาคาร ดร.เกริก) เป็นอาคารสูง 7 ชั้น
 อาคาร 3 (อาคารเฉลิมพระเกียรติ 6 รอบ) เป็นอาคารที่ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้ทรงพระกรุณาโปรดเกล้าเสด็จพระราชดำเนินทรงเปิดอาคาร ในวันที่ 30 มิถุนายน พ.ศ. 2543  เป็นอาคารสูง 4 ชั้น(ไม่รวมลานจอดรถชั้นใต้ดิน)
 อาคาร 4 เป็นอาคารสูง 4 ชั้น
 อาคาร 5(อาคาร ดร.สุวรรณี) เป็นอาคารสูง 5 ชั้น
 อาคาร 6 เป็นอาคารสูง 4 ชั้น
 ลานพ่อเกริก

เพลงประจำสถาบัน
 เพลงมาร์ชเกริก ทำนอง ครูเอื้อ-ศรีสวัสดิ์-อโศก ร้องหมู่ วงดนตรี สังคีตสัมพันธ์

เพลงอื่นๆ
 เพลงพระคุณพ่อเกริก
 เพลงเกริกกราว

คณะที่เปิดสอน 
 คณะบริหารธุรกิจ
 คณะเศรษฐศาสตร์
 คณะนิเทศศาสตร์ 
 คณะนิติศาสตร์
 คณะศิลปศาสตร์
 คณะพยาบาลศาสตร์(โครงการจัดตั้ง)
 บัณฑิตวิทยาลัย
 วิทยาลัยสื่อสารการเมือง หลักสูตรสื่อสารการเมืองแห่งแรกและแห่งเดียวในประเทศไทย

สถาบัน/ศูนย์และหน่วยงานในมหาวิทยาลัย 

 สำนักอธิการบดี
 สำนักกิจการนักศึกษา
 สำนักหอสมุด
 สำนักส่งเสริมการศึกษาและประชาสัมพันธ์
 ศูนย์คอมพิวเตอร์
 สถาบันภาษา

 ศูนย์ส่งเสริมวิจัยและผลิตตำรา
 ศูนย์ส่งเสริมศิลปวัฒนธรรม
 ศูนย์ส่งเสริมและบริการสังคม
 ศูนย์เทคโนโลยีการศึกษา
 สำนักวิชาการ
 สมาคมศิษย์เก่ามหาวิทยาลัยเกริก

สโมสรนักศึกษา

ชมรมต่างๆภายในมหาวิทยาลัย
 ชมรมร้องประสานเสียง
 ชมรมรัฐศาสตร์
 ชมรมอนุรักษ์ธรรมชาติ   
 ชมรมจาวเหนือ
 ชมรมอีสาน
 ชมรมดนตรี
 ชมรมค่ายอาสาพัฒนาชนบท
 ชมรมกีฬา

ศิษย์เก่าจากมหาวิทยาลัยเกริก

นักการเมือง 
 สุชาติ ชมกลิ่น รัฐมนตรีว่าการกระทรวงแรงงาน
 กนกวรรณ วิลาวัลย์ รัฐมนตรีช่วยว่าการกระทรวงศึกษาธิการ
 ร้อยตรีหญิง ระนองรักษ์ สุวรรณฉวี อดีตรัฐมนตรีว่าการกระทรวงเทคโนโลยีสารสนเทศและการสื่อสาร
พร้อมพงศ์ นพฤทธิ์ อดีตโฆษกพรรคเพื่อไทย และอดีตสมาชิกสภาผู้แทนราษฎร แบบบัญชีรายชื่อ พรรคเพื่อไทย
 คมคาย พลบุตร อดีตสมาชิกสภาผู้แทนราษฎรจังหวัดจันทบุรี พรรคประชาธิปัตย์ 
 ณิรัฐกานต์ ศรีลาภ อดีตสมาชิกสภาผู้แทนราษฎรจังหวัดยโสธร พรรคประชาธิปัตย์ 
 สิระ เจนจาคะ สมาชิกสภาผู้แทนราษฎรกรุงเทพมหานคร พรรคพลังประชารัฐ
 ธนกร วังบุญคงชนะ สมาชิกสภาผู้แทนราษฎร แบบบัญชีรายชื่อ พรรครวมไทยสร้างชาติ

นักแสดง 
 มาริโอ้ เมาเร่อ นักแสดง
 พิชยดนย์ พึ่งพันธ์ นักแสดง
 จินตหรา สุขพัฒน์  นักแสดง
 ธนา สุทธิกมล นักแสดง
 ไพโรจน์ สังวริบุตร  นักแสดง
 หยาดทิพย์ ราชปาล
 อภิรดี ภวภูตานนท์ ณ มหาสารคาม
 ถั่วแระ เชิญยิ้ม
 วีรดิษฐ์ ศรีมาลัย นักแสดง นายแบบ
 อาเมเรีย จาคอป นักแสดง

อื่นๆ 
 เยาวเรศ ชินวัตร
คฑาพล แก้วกาญจน์ หรือเทพเพอร์ซีอุส แห่งชนะมันเดย์

อ้างอิง

แหล่งข้อมูลอื่น 
 มหาวิทยาลัยเกริก
 ความเป็นมาของมหาวิทยาลัยเกริก 
 ความเป็นมาของเกริกวิทยาลัย 

 
กเริก
กเริก
สถานศึกษาในเขตบางเขน